
	Argumentai:

Projekto tikslas – atnaujinti Krakių Mikalojaus Katkaus gimnazijos sporto aikštyną. Daugiau kaip dešimtmetį Krakių Mikalojaus Katkaus gimnazija yra sportiškiausių Lietuvos mokyklų tarpe, 5 kartus šalyje pripažinta Gražiausiai tvarkomų edukacinių erdvių nugalėtoja. Nuo 2017 m. suteiktas Sveikatą stiprinančios mokyklos statusas, nuo 2018 m. mokykla – Europos parlamento ambasadorė. Krakių Mikalojaus Katkaus gimnazija yra reprezentacinė švietimo įstaiga, tačiau jos sporto aikštynas yra  prastos būklės. Gimnazijos sporto aikštynas yra netvarkingas, neatitinka saugos reikalavimų. Smarkiai sutrūkinėjo aikštelės betono danga, aplūžo krepšinio lentos, krepšinio aikštelės dangos vietoje auga žolė. Atnaujinus sporto aikštyną, aktyviai leisti laisvalaikį, sportuoti jame galėtų ne tik Krakių Mikalojaus Katkaus gimnazijos moksleiviai, bet ir Krakių bendruomenės nariai, gyventojai. Sutvarkyta vieša erdvė taptų traukos centru, būtų kuriama palanki socialinė aplinka. 

Dėl aukščiau išvardintų priežasčių prašau atsakingai ir solidariai priimti teigiamą sprendimą dėl aukščiau pateikto projekto įgyvendinimo, skiriant finansavimą pagal galimybes

Pasiūlymas:
Skirti 350 000 Eur. projekto užbaigimui.

Lėšų šaltinis: 
Valstybės biudžeto įplaukos iš akcizo už alkoholinius gėrimus bei apdorotą tabaką, viršplaninės biudžeto pajamos iš konfiskuoto turto realizavimo ir baudų už administracinės teisės pažeidimus, Valstybės investicijų programos sutaupytos (nepanaudotos) lėšos.
, Europos Sąjungos finansinės paramos lėšos.

